CELEX: 32015R0712
Language: et
Date: 2015-04-28 00:00:00
Title: Komisjoni rakendusmäärus (EL) 2015/712, 28. aprill 2015, millega muudetakse määrust (EL) nr 103/2012 teatavate kaupade klassifitseerimise kohta kombineeritud nomenklatuuris

5.5.2015   
            
            
               ET
            
            
               Euroopa Liidu Teataja
            
            
               L 114/1
            
         KOMISJONI RAKENDUSMÄÄRUS (EL) 2015/712,
   28. aprill 2015,
   millega muudetakse määrust (EL) nr 103/2012 teatavate kaupade klassifitseerimise kohta kombineeritud nomenklatuuris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Nõukogu määrusega (EL) nr 953/2013 (2) muudeti määruse (EMÜ) nr 2658/87 I lisa ja asendati CN-koodid 8528 59 10, 8528 59 40 ja 8528 59 80 CN-koodidega 8528 59 20, 8528 59 31, 8528 59 39 ja 8528 59 70.
            
         
               (2)
            
            
               Komisjoni rakendusmäärus (EL) nr 103/2012 (3) kaupade klassifitseerimise kohta, mis on vastu võetud määrusega (EMÜ) nr 2658/87 kehtestatud kombineeritud nomenklatuuri ühtse kohaldamise tagamiseks, osutab CN-koodile, mis enam ei kehti. Seepärast tuleks seda muuta, et võtta arvesse asjakohast kehtivat CN-koodi.
            
         
               (3)
            
            
               Tolliseadustiku komitee ei ole eesistuja määratud tähtaja jooksul oma arvamust esitanud,
            
         ON VASTU VÕTNUD KÄESOLEVA MÄÄRUSE:
   Artikkel 1
   Rakendusmääruse (EL) nr 103/2012 lisa asendatakse käesoleva määruse lisaga.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 28. aprill 2015
      
         
            Komisjoni nimel
         
         
            presidendi eest
         
         
            maksunduse ja tolliliidu peadirektoraadi peadirektor
         
         Heinz ZOUREK
      
   
   
      (1)  EÜT L 256, 7.9.1987, lk 1.
   
      (2)  Nõukogu määrus (EL) nr 953/2013, 26. september 2013, millega muudetakse tariifi- ja statistikanomenklatuuri ning ühist tollitariifistikku käsitleva nõukogu määruse (EMÜ) nr 2658/87 I lisa (ELT L 263, 5.10.2013, lk 4).
   
      (3)  Komisjoni rakendusmäärus (EL) nr 103/2012, 7. veebruar 2012, teatavate kaupade klassifitseerimise kohta kombineeritud nomenklatuuris (ELT L 36, 9.2.2012, lk 17).
   
      LISA
      
         
            „LISA
            
                        Kauba kirjeldus
                     
                     
                        Klassifikatsioon
                        (CN-kood)
                     
                     
                        Põhjendus
                     
                  
                        (1)
                     
                     
                        (2)
                     
                     
                        (3)
                     
                  
                        Kokkumonteerimata, moodulitest koosnev paneelekraan (nn LED-sein), mis koosneb mitmest plaadikujulisest moodulist, igaüks mõõtmetega umbes 38 × 38 × 9 cm.
                        Igal plaadil on punased, rohelised ja sinised valgusdioodid, iga plaadi eraldusvõime on 16 × 16 pikslit, punktisamm 24 mm, heledus 2 000  cd/m2 ja värskendussagedus üle 300 Hz. Plaatidel on ka juhtelektroonika.
                        Ekraan esitatakse tollile koos töötlussüsteemiga, millel on
                        
                                    —
                                 
                                 
                                    videoprotsessor, mis võtab vastu mitmesuguseid sisendsignaale (nt CVBS, Y/C, YUV/RGB, (HD-)SDI või DVI) ja võimaldab mastaapida pilti/videot ekraani suuruseks, ning
                                 
                              
                                    —
                                 
                                 
                                    signaaliprotsessor, mis võimaldab sisendsignaali pikslid ekraanile vastendada.
                                 
                              Töödeldud signaal saadetakse kiudoptiliste kaablite kaudu signaaliprotsessorist andmejaoturisse. Andmejaotur saadab andmed omakorda ekraani eri plaatidele.
                        Ekraan esitatakse tollile sobivana kasutamiseks spordi- või meelelahutusüritustel, jaemüügi reklaamtahvlitena jne, kuid mitte lähidistantsilt vaatamiseks.
                     
                     
                        8528 59 39 
                     
                     
                        Klassifikatsioon määratakse kindlaks kombineeritud nomenklatuuri klassifitseerimise üldreegliga 1 üldreegli 2 punktiga a ja üldreegliga 6 ning CN-koodide 8528 , 8528 59  ja 8528 59 39  sõnastusega.
                        Arvestades seda, et ekraan võimaldab kuvada videopilti, ei või seda pidada elektriliseks visuaalsignalisatsiooniseadmeks. Toodet ei või seepärast klassifitseerida näitpaneelina rubriiki 8531 .
                        Võttes arvesse seadme objektiivseid omadusi, nagu ekraani suurus, toetatud TV standardid (CVBS liitvideosignaal) ja videorežiimid, lähidistantsilt vaatamiseks sobimatu punktisamm ja kuva suur heledus, on ekraan ette nähtud kasutamiseks spordi- või meelelahutusüritustel, jaemüügi reklaamtahvlitena jne. Järelikult ei peeta seda üksnes või peamiselt rubriigi 8471  automaatsetes andmetöötlusseadmetes kasutatavaks ekraaniks. Seetõttu ei või toodet klassifitseerida ka alamrubriiki 8528 51 00 .
                        Kuna ekraan võimaldab kuvada automaatse andmetöötlusseadme signaale tasemel, mis on piisav praktiliseks kasutuseks koos automaatse andmetöötlusseadmega, siis võib ekraani pidada suutlikuks kuvama automaatsetest andmetöötlusseadmetest tulevaid signaale nõuetekohasel funktsionaalsustasemel.
                        Seega tuleb toode klassifitseerida CN-koodi 8528 59 39  alla kui muu värvipildiga lamekuvar, mis kuvab automaatsetest andmetöötlusseadmetest pärit signaale nõuetekohase funktsionaalsusega.”